[]แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2553

บริษัท อาปิโก ไฮเทค จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์

1 ข้อมูลทั่วไป 2

2 ปัจจัยความเสี่ยง 7

3 ลักษณะการประกอบธุรกิจ 14

4 การประกอบธุรกิจของแต่ละสายผลิตภัณฑ์ 26

5 ทรัพย์สินที่ใช้ในการประกอบธุรกิจ 49

6 ข้อพิพาททางกฎหมาย 52

7 โครงสร้างเงินทุน 53

8 การจัดการ 55

9 การควบคุมภายใน 70

10 รายการระหว่างกัน 72

11 ฐานะการเงินและผลการดำเนินงาน 74

12 ข้อมูลอื่นที่เกี่ยวข้อง 84

ส่วนที่ 3 การรับรองความถูกต้องของข้อมูล 87

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัทฯ 89

เอกสารแนบ 2 รายละเอียดเกี่ยวกับกรรมการของบริษัทย่อย 96

เอกสารแนบ 3 รายงานคณะกรรมการตรวจสอบ 98

เอกสารแนบ 4 คำนิยามของอัตราส่วนทางการเงิน 100

 

ส่วนที่ 1

ข้อมูลสรุป (Executive Summary)

บริษัท อาปิโก ไฮเทค จำกัด (มหาชน) (“บริษัทฯ”) มุ่งเน้นการดำเนินธุรกิจในอุตสาหกรรม
ยานยนต์โดย มีธุรกิจหลักเป็นการผลิตชิ้นส่วนยานยนต์ อีกทั้งบริษัทฯยังเป็นผู้ออกแบบ ผลิต
และติดตั้งอุปกรณ์จับยึด เพื่อใช้ในการประกอบรถยนต์ (Car Assembly Jigs) แบบครบวงจร
และออกแบบและผลิตแม่พิมพ์ (Stamping Die) เพื่อส่งให้ผู้ผลิตรถยนต์
ดำเนินธุรกิจทางด้านการผลิตโครงรถกระบะ (Chassis Frame) ผลิตชิ้นส่วนรถยนต์ตีอัดขึ้นรูป
(Forging) บริการตีกลึงอะไหล่ชิ้นส่วนรถยนต์ (Machining) ผลิตและจำหน่ายชิ้นส่วนพลาสติก
ผลิตชิ้นส่วนประดับยนต์
ผลิตและพัฒนาโปรแกรมคอมพิวเตอร์สำหรับอุปกรณ์ระบบแผนที่นำร่องการเดินทางโดยรถยนต์
และเป็นผู้แทนจำหน่ายรถยนต์ จะเห็นได้ว่าบริษัทฯ มีความมุ่งมั่นที่จะเติบโตไปกับธุรกิจยานยนต์
และมีการลงทุนหลากหลาย เพื่อเป็นการกระจายความเสี่ยง ภายในกลุ่มธุรกิจนี้อีกด้วย
บริษัทฯยังได้ลงทุนในบริษัทย่อย และบริษัทร่วมทั้งสิ้น จำนวน 29 บริษัท โดยมี 21
บริษัทตั้งอยู่ในประเทศ และบริษัท 8 แห่งตั้งอยู่ในต่างประเทศ

ในปี 2553 ผลการดำเนินงานของบริษัทฯ และบริษัทย่อย ณ วันที่ 31 ธันวาคม 2553
มีรายได้รวมจำนวน 11,758.09 ล้านบาท เพิ่มขึ้นจากปีก่อนจำนวน 4,392.32 ล้านบาท
คิดเป็นร้อยละ 59.63 และมีผลกำไรสุทธิรวมจำนวน 356.57 ล้านบาท เพิ่มขึ้นจากปีก่อนจำนวน
465.14 ล้านบาท คิดเป็นร้อยละ 428.42 มีสินทรัพย์รวม 11,474.18 ล้านบาท หนี้สินรวม
6,867.61 ล้านบาท และส่วนของผู้ถือหุ้นรวม 4,606.58 ล้านบาท รายได้ของบริษัทฯส่วนใหญ่
มาจากการดำเนินการในประเทศไทย ในสัดส่วน 74
และเป็นรายได้จากการดำเนินการของบริษัทย่อยในต่างประเทศ โดยแบ่งเป็นสองประเทศหลัก คือ
ประเทศมาเลเซีย คิดเป็นร้อยละ 20 และประเทศสาธรณรัฐประชาชนจีน คิดเป็นร้อยละ 7
ของรายได้รวม

ผู้ถือหุ้นใหญ่ของบริษัทฯ คือกลุ่มนาย เย็บ ซูชวน และ กลุ่มบริษัท โซจิทสึ ซึ่งถือหุ้นร้อยละ 32.81
และ15.75 ตามลำดับ โดยบริษัทฯมีทุนจนทะเบียนทั้งสิ้น271,697,900 ล้านบาท
เป็นทุนจดทะเบียนชำระแล้วจำนวน 268,874,300 ล้านบาท แบ่งเป็นหุ้นสามัญจำนวน
226,514,300 ล้านหุ้น และหุ้นบุริมสิทธิจำนวน 42,360,000 ล้านหุ้น มูลค่าที่ตราไว้หุ้นละ 1 บาท

กลุ่มบริษัท อาปิโก ให้ความสำคัญกับลูกค้า โดยมีการพัฒนาอย่างสม่ำเสมอทั้งในด้านเทคนิค
ความรู้ในด้าน การผลิต ซื้อเครื่องจักรอันทันสมัย เพื่อเพิ่มศักยภาพและตอบสนองต่อความ
ต้องการของลูกค้าและมีการจัดการอบรม ในการพัฒนา บุคคลาการเป็นประจำทุกปี โดยมีจุดมุ่งหมาย
ที่จะเป็นผู้ผลิตชิ้นส่วนยานยนต์ ที่มีประสิทธิภาพ และคล่องตัว มีความเป็นเลิศบนพื้นฐาน
ของความสุขที่ยั่งยืนในทุกภาคส่วนได้แก่ ความสุขของลูกค้า ความสุขของพนักงาน
ความสุขของผู้ถือหุ้น และความสุขของสังคมหรือสาธารณชน

(ผู้ลงทุนควรอ่านลายละเอียดของข้อมูลในส่วนที่ 2 ก่อนตัดสินใจลงทุนในหลักทรัพย์)